**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  4 – 2 – 2025

**ΑΜΑΡΟΥΣΙΟΥ Αρ. Πρ.:** 42

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ :Δήμο Αμαρουσίου**

**Κοινοποίηση: Δ/νση Π. Ε. Β΄ Αθήνας, Τα μέλη του Συλλόγου μας, ΔΟΕ, Συλλόγους Εκπ/κών Π. Ε. της χώρας, Ένωση Γονεών & Κηδεμόνων Δήμου Αμαρουσίου**

**Θέμα: « Να προχωρήσει άμεσα ο Δήμος Αμαρουσίου στην συντήρηση και λειτουργία του ανελκυστήρα του 13ου Δημ. Σχ. Αμαρουσίου – Να σταματήσει επιτέλους η κοροϊδία από την πλευρά των υπευθύνων του Δήμου Αμαρουσίου».**

Οι εκπαιδευτικοί και οι μαθητές του 13ου Δημοτικού Σχολείου Αμαρουσίου ταλαιπωρούνται επί σειρά μηνών από την έναρξη του φετινού σχολικού έτους (2024 – 2025) εξαιτίας των υπευθύνων του Δήμου Αμαρουσίου αναφορικά με την έγκαιρη και επιβεβλημένη συντήρηση του ανελκυστήρα του σχολείου τους λόγω μη ύπαρξης σχετικής σύμβασης – εργολαβίας μεταξύ του Δήμου Αμαρουσίου και ιδιώτη εργολάβου, όπως ο νόμος ορίζει ύστερα από την κατάργηση των σχολικών επιτροπών τον περασμένο Ιούνιο του 2024.

Ο Δήμος Αμαρουσίου ακόμα δεν έχει προχωρήσει στη σύναψη σχετικής εργολαβίας με αποτέλεσμα να κοροϊδεύει εκπαιδευτικούς – μαθητές και γονείς παραπέμποντας την επίλυση του συγκεκριμένου ζητήματος, συνεχώς, στο προσεχές και άμεσο μέλλον ενώ το σχολείο έχει ανάγκη από την καθημερινή και απρόσκοπτη λειτουργία του ανελκυστήρα του λόγω ύπαρξης αρκετών εκπαιδευτικών με κινητικά προβλήματα αλλά και μαθητών που λόγω ατυχημάτων αδυνατούν να μετακινηθούν από τις σκάλες.

Καλούμε για άλλη μια φορά την Δημοτική Αρχή Αμαρουσίου να σταματήσει τις παρελκυστικές τακτικές και την κοροϊδία και να προβεί άμεσα στην αποκατάσταση – συντήρηση του ανελκυστήρα του 13ου Δημ. Σχ. Αμαρουσίου χωρίς άλλη αναβολή.

